X-Men ’97
Jaksot > Ensimmäinen tuotantokausi (2024)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 1 | 1 | Luokseni, Ryhmä-X (engl. To Me, My X-Men) | Jake Castorena | Beau DeMayo | 2024-3-2020. maaliskuuta 2024 |
On kulunut vuosi siitä, kun kuolemaa tekevä professori Charles Xavierin lähti Shi’arien mukaan ja jätti Ryhmä-X:n taakseen. Tänä aikana Piispa oli liittynyt ryhmään, minkä lisäksi Jean Grey oli raskaana, ja hallitus oli laillistanut Ryhmä-X:n toiminnan. Ryhmä-X pelastaa mutanttipojan nimeltä Roberto da Costa ”Ihmiskunnan ystäviltä”, jotka käyttävät Vahtien aseita. Tämän jälkeen he kuulustelevat Henry Gyrichiä, ja tutkimalla hänen muistojaan, Jean näkee näyn Master Moldista. He jäljittävät Gyrichin entisen rikoskumppanin ja Vahtien keksijän, Bolivar Traskin, romuttamolle, missä tämä rakensi Master Moldin avulla uusia jättikokoisia Vahteja. He tuhoavat Vahdit, ja tohtori Valerie Cooperin johtamat YK:n erikoisjoukot pidättävät Traskin. Seuraavana päivänä, Magneto saapuu Xavier-instituuttiin, ja paljastaa Xavierin testamentanneen koulunsa ja koko omaisuutensa hänelle. 
| 2 | 2 | Mutanttien vapautus alkaa (engl. Mutant Liberation Begins) | Chase Conley | Beau DeMayo | 2024-3-2020. maaliskuuta 2024 |
Magneto pelastaa useita mutantteja Ihmiskunnan ystäviltä, ja antaa heille turvapaikan Genoshasta. Rogue luottaa Magnetoon, mutta Kyklooppi ja Piispa eivät. Cooper pidättää Magneton, ja vie hänet YK:n kansainvälisen tuomioistuimen eteen tuomittavaksi aiemmista rikoksistaan ihmiskuntaa vastaan. Mielenosoittajat hyökkäävät Teloittaja-X:n sekä Ihmiskunnan ystävien johdolla oikeudenkäyntiin tappaakseen sekä Magneton että tuomarit. Storm ottaa Magneton puolesta vastaan osuman Teloittaja-X:n aseesta, joka imee hänen voimansa, minkä johdosta Magneto suostuttelee tuomioistuimen armahtamaan hänet. Jeanin synnytys käynnistyy, mutta lääkärin kieltäytyessä auttamasta, Rogue imee itseensä synnytysopin tiedot auttaakseen Jeania synnytyksessä. Kyklooppi ja Jean antavat pojalleen nimen Nathan, ja Kyklooppi alkaa luottaa Magnetoon. Storm eroaa Ryhmä-X:stä, ja ryhmän käsitellessä tapahtunutta, heidän luokseen saapuu Jeanin näköinen nainen. 
| 3 | 3 | (engl. Fire Made Flesh) | Emi Yonemura | Beau DeMayo ja Charley Feldman | 2024-3-2727. maaliskuuta 2024 |
Jeanin näköisellä naisella on täsmälleen samat muistot, ja Pedon mukaan nainen on oikea Jean Grey. Ryhmä-X:ään kuulunut Jean saa viestin Herra Pahuudelta, joka paljastaa kloonanneensa hänet, minkä Peto itse saa myös selville tutkimalla oikeaa Jeania. Pahuus muuttaa klooni-Jeanin Keijukaiskuningattareksi, joka luo kauheita näkyjä Ryhmä-X:n kiusaksi. Oikea Jean pysäyttää näyt, mutta Keijukaiskuningatar pakenee Nathanin kanssa. Morph, jonka Herra Pahuus oli aikoinaan herättänyt kuolleista ja aivopessyt, johdattaa Ryhmä-X:n yhteen Pahuuden laitoksista. Oikea Jean suostuttelee telepaattisesti Keijukaiskuningattaren vapauttamaan itsensä Pahuuden vallasta ja kääntymään tätä vastaan, Pahuus oli ehtinyt altistaa Nathanin tekno-orgaaniselle virukselle. Piispa vie Nathanin mukanaan tulevaisuuteen etsiäkseen tälle parannuskeinon. Klooni-Jean ottaa nimekseen Madeline Pryor ja lähtee instituutista. Sillä välin, Storm tapaa Texasissa sijaitsevassa baarissa Forgen, joka kertoo voivansa palauttaa tämän voimat. 
| 4 | 4 | (engl. Motendo) / (engl. Lifedeath – Part 1) | Chase Conley | Beau DeMayo ja Charley Feldman | 2024-4-33. huhtikuuta 2024 |
Ryhmä-X on liian kiireinen juhlimaan Jubileen 18-vuotissyntymäpäivää, koska Genosha on liittymässä YK:hon uudeksi jäsenmaaksi. Pian tämän jälkeen, avaruusolento nimeltä Mojo imee Jubileen ja Roberton uhriensa muistoihin perustuvaan videopeliin nimeltä Motendo. Pelin aikana, Jubilee ja Roberto saavat apua Abscissalta, Jubileen digitaaliselta versiolta pelin beetaversiosta. Lopulta he voittavat pelin, ja Spiraali lähettää Jubileen ja Roberton takaisin oikeaan maailmaan, missä Jubilee suutelee Robertoa.  Forgen maatilalla, yritykset palauttaa Stormin voimat epäonnistuvat. Forge tunnustaa lopulta tehneensä alkuperäiset luonnokset, joiden pohjalta Stormin voimien poistamiseen käytetyt aseet oli kehitetty. Hän sanoi halluunneensa auttaa Stormia, koska oli rakastunut häneen. Mutta Storm uskoi Forgen vain käyttäneen häntä virheittensä hyvittämiseksi, ja yrittää lähteä maatilalta. Demoni nimeltä Vastustaja kuitenkin palauttaa Stormin takaisin sinne väkisin. 
| 5 | 5 | (engl. Remember It) | Emi Yonemura | Beau DeMayo | 2024-4-1010. huhtikuuta 2024 |
Genosha on hyväksytty uudeksi jäsenmaaksi YK:hon. Magneto, Rogue ja Gambiitti matkustavat sinne, ja tapaavat jälleen Madelynen sekä Painajaisen. Paikallinen neuvosto (johon kuuluvat Madelyne, Ulvoja, Moira MacTaggert, Callisto, Emma Frost ja Sebastian Shaw) haluavat Magneton ryhtyvän maan hallitsijaksi. Magneto suostuisi vain, josa Rogue tulisi hänen vaimokseen. Rogue tunnustaa Gambiitille, että hänellä ja Magnetolla oli aiemmin suhde, ja kieltäytyy Magneton kosinnasta. Tulevaisuudesta tullut Cable, joka paljastuu aikuiseksi Nathaniksi, varoittaa, että Genoshaan aiotaan hyökätä. Vahdit ja Master Mold aiheuttavat vakavia tuhoja ja tappavat useita mutantteja. Magneto uhraa itsensä pelastaakseen Morlokit, kun taas Gambiitti uhraa itsensä tuhotakseen Master Moldin. Television kuvausryhmän vieraillessa Xavier-instituutissa, Kyklooppi ja Jean ovat etääntyneet toisistaan, ja Jean saa selville, että Kyklooppi on salaa kommunikoinut telepaattisesti Madelynen kanssa. 
| 6 | 6 | (engl. Lifedeath – Part 2) | Chase Conley | Charley Feldman | 2024-4-1717. huhtikuuta 2024 |
Shi’arien keisarinna Lilandra Neramani on päättänyt avioitua parantuneen ja kävelykykynsä takaisin saaneen professori Xavierin kanssa. Kansleri Araki sekä Lilandran sisko Cal’syee vastustavat tätä, ellei Xavier ole valmis hylkäämään muistojaan Maasta. Xavier kuitenkin epäröi, joten Cal’syee yrittää syöstä Lilandran vallasta. Xavier pysäyttää vallankaappauksen psyykkisillä voimillaan, ja yrittää selittää, että tuhoamalla muita kansoja, shi’arit olivat estäneet niitä kehittymästä yhtä kukoistaviksi, ja estäneet mahdollisuuden rinnakkaiseen yhteiseloon. Sillä välin, Forge karkottaa loitsulla Vastustajan maatilaltaan aavikolle, mutta kärsii tartunnasta, jonka sai tämän puremasta. Storm tunnustaa itsekin rakastuneensa Forgeen, ja he ratsastavat luolaan, mistä löytyvän kaktuksen mahla voisi parantaa Forgen. Kohdatessaan Vastustajan, Storm pääsee yli pelostaan siitä, ettei ihmiskunta koskaan hyväksyisi häntä. Hän saa voimansa takaisin, tuhoaa Vastustajan, ja parantaa Forgen. Mutta sitten hän näkee uutiset Genoshan iskusta. Xavier itse näkee näyn Gambiitin kuolemasta, ja päättää palata Maahan. Herra Pahuus puolestaan jahtaa Traskia, jonka DNA:ta hän oli käyttänyt Genoshan iskun toteuttamiseksi. 
| 7 | 7 | (engl. Bright Eyes) | Emi-Emmett Yonemura | Charley Feldman ja J. B. Ballard | 2024-4-2424. huhtikuuta 2024 |
Sillä välin, kun muut Ryhmä-X:n jäsenet järjestävät Gambiitille hautajaiset, Rogue vaatii Thaddeus Rossilta sekä Kapteeni Amerikalta tietoja Gyrichin ja Traskin olinpaikoista. Lopulta Rogue löytää hänet Meksikossa sijaitsevasta lomakartanosta, ja imee hänen muistonsa. Mutta jonkin aikaa tämän jälkeen, Bastion tunkeutuu kartanoon, ja tukehduttaa Gyrichin kuoliaaksi. Ryhmä-X jatkaa myöhemmin Genoshassa kadonneiden etsintöjä, ja löytää Emma Frostin. Trask ottaa heihin yhteyttä, ja tunnustaa Herra Pahuuden olevan Genoshan hyökkäyksen takana. Kun Ryhmä-X tapaa Traskin kasvotusten Madripoorissa, hän paljastaa Pahuuden rakentaneen uusia tehokkaampia Vahteja. Rogue saapuu ja yrittää pudottaa Traskin kuolemaan, mutta Trask paljastaa tehneensä itsestään ihmis-Vahti -hybridin. Lopulta Cable saapuu pysäyttämään Traskin, ja kehottaa Ryhmä-X:ää keskittymään Pahuuden ja jonkun suuremman vihollisen pysäyttämiseen. Bastion paljastaa Pahuudelle, ettei professori Xavier ollutkaan kuollut, vaan oli shi’arien luona. Lisäksi Bastion piti vankinaan Magnetoa, joka oli yhä elossa. 
| 8 | 8 | (engl. Tolerance Is Extinction – Part 1) | Chase Conley | Beau DeMayo ja Anthony Sellitti | 2024-5-11. toukokuuta 2024 |
Cable kertoo Ryhmä-X:lle Bastionista. Bastion oli käyttänyt Genoshan iskua saadakseen tulevaisuudessa tuen Ylivahti-ohjelmalleen, jonka seurauksena mutantit orjuutettiin 300 vuotta kestäneen sodan jälkeen. Mutta Genoshan isku oli absoluuttinen piste aikajanassa, jota Cable ei aikamatkustusyrityksistään huolimatta voinut estää. Bastion vuotaa myös YK:lle ja lehdistölle tiedon, että Xavier oli elossa ja shi’arien luona. Tämä ja Gyrichin kuolema saavat ihmiset epäilemään, että Ryhmä-X olisi juonitellut kaiken saadakseen sympatiaa mutanteille. Kyklooppi, Jean ja Cable matkustavat Harmonyyn, Pennsylvaniaan. Jean saa selville, että Bastion oli sekä mutantti että kaikkien Vahtien jälkeläinen, jonka isä oli altistunut Nimrodin tekno-orgaaniselle virukselle. Bastion on ”Operaatio Suvaitsemattomuuden” (OZT eli Operation Zero Tolerance) jäsenenä muuttanut geenimanipulaation avulla ihmisiä Ylivahdeiksi. Hän aktivoi uhriensa Vahti-geenit ja lähetti heidät tuhoamaan X-Kartanon. Ylivahdiksi itsekin paljastunut Trish Tilby estää Petoa varoittamasta Ryhmä-X:ää. Jubilee ja Roberto yrittävät pyytää apua Roberton äidiltä, Nina da Costalta, mutta tämä luovuttaakin heidät Ylivahdeille. Cooper vapauttaa Magneton, joka sammuttaa Ylivahdit ja kaiken muun Maan teknologian Pohjoisnavalta käsin luodulla magneettikentällä. Xavier palaa Maahan, ja kutsuu Ryhmä-X:n jäsenet kartanon jäänteille. 
| 9 | 9 | (engl. Tolerance Is Extinction – Part 2) | Emi-Emmett Yonemura | Anthony Sellitti | 2024-5-88. toukokuuta 2024 |
Kyklooppi syyttää viimeaikaisista tapahtumista Xavierin päätöstä testamentata X-Kartano, instituutti ja Ryhmä-X:n johtajuus Magnetolle, mutta Xavier selitti alun perin halunneesa Kyklooppi ja Jean voisivat keskittyä perheen perustamiseen. Ryhmä-X päättää kuitenkin keskittyä sekä Magneton että Bastionin pysäyttämiseen. Magneto kieltäytyy palauttamasta sähköjä Maahan tai uskomasta enää ihmiskunnan ja mutanttien yhteiseloon, ja tarjoaa mutanteille uutta turvapaikkaa Asteroidi M:ltä. Rogue ja Roberto kääntyvät Magneton puolelle. Ryhmä-X jakautuu kahteen ryhmään. Kultainen ryhmä (Jean, Peto, Morph ja Cable) hyökkä Bastionin tukikohtaan, Galápagossaarille, ja kohtaavat Herra Pahuuden sekä Vahteja, joita Bastion piti aktiivisina teknopatiavoimiensa avulla. Sininen ryhmä (Xavier, Kyklooppi, Painajainen, Wolverine ja Jubilee) hyökkää Asteroidi M:lle pysäyttääkseen Magneton. Pahuus aivopesee Cablen, joka päihittää Jeanin. Jean ehtii tätä ennen lähettää hätäviestin Kykloopille. Sillä välin, Xavier yrittää ottaa Magneton mielen hallintaansa, mutta Kyklooppi päättää pysäyttää sen. Wolverine haavoittaa Magnetoa, joka puolestaan alkaa repiä adamantiumia irti Wolverinen luurangosta. 
| 10 | 10 | (engl. Tolerance Is Extinction – Part 3) | Chase Conley | Beau DeMayo ja Anthony Sellitti | 2024-5-1515. toukokuuta 2024 |
Xavier ottaa lopulta mielenhallinnalla Magneton valtaansa, ja pakottaa hänet palauttamaan sähköt Maahan. Bastion pettää Herra Pahuuden, ja aikoo tappaa Cablen. Jean muodostaa yhteyden Feenix-voimaan, ja laittaa Bastionille inhibiittorikaulurin, katkaisten tämän yhteyden Ylivahteihin, jotka muuttuvat takaisin ihmisiksi. Jean poistaa myös Pahuudelta kaiken varastetun mutantti-DNA:n, vapauttaen Cablen. Mutta Bastion vapauttaa itsensä kaulurista, yhdistää Cablen robottikäsivarren itseensä, ja aikoo pudottaa Asteroidi M:n Maahan tuhotakseen sekä ihmiskunnan että mutantit. Muiden Maan supersankareiden vastustuksista huolimatta, Yhdysvaltain hallitus päättää käynnistää ”Magneto-protokollan”, ja laukaista ohjuksen Asteroidi M:ää kohti. Mutta asteroidi ei tuhoudukaan, vaan alkaa pudota Maata kohti. Xavier ja Magneto tulevat tajuihinsa, ja Magneto lähettää asteroidin avaruuteen. Asteroidi räjähtää, jolloin sekä Ryhmä-X:n jäsenten että Magneton oletetaan kuolleen. Kuusi kuukautta myöhemmin, Piispa saapuu Forgen luokse, ja kertoo Ryhmä-X:n olevan yhä elossa, mutta ajan vankeina. Rogue, Painajainen, Peto, Xavier ja Magneto ovat ajautuneet 5000 vuotta ajassa taaksepäin, muinaiseen Egyptiin, missä he kohtaavat nuoren En Sabah Nurin. Kyklooppi ja Jean puolestaan olivat joutuneet vuoteen 3960, missä he kohtaavat Äiti Askanin ja nuoren Nathanin.  Lopputekstien välissä näytetyssä kohtauksessa, nykypäivän En Sabah Nur, alias Tuho, saapuu Genoshan raunioille.